
ОТНОСНО: Инвестиционно предложение (ИП) „Модернизация и закупуване на оборудване за съхранение и напояване на съществуващо производство на плодове“, ПИ №67218.40.85 и ПИ №67218.160.1205, с. Слатина, общ. Ловеч


УВАЖАЕМИ ГОСПОДИН ЙОРДАНОВ, 
Във връзка с Ваше уведомление и допълнителна информация с вх. №АО-2471/28.04.2026 г., вх. №АО-2471-1/11.05.2026 г. и вх. №АО-2471-3/18.05.2026 г. на РИОСВ – Плевен за ИП „Модернизация и закупуване на оборудване за съхранение и напояване на съществуващо производство на плодове“, ПИ №67218.40.85 и ПИ №67218.160.1205, с. Слатина, общ. Ловеч, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП попада в обхвата на чл. 2, ал. 2 от Наредбата за ОС.
1. ИП предвижда модернизация и закупуване на оборудване за съществуващо земеделско стопанство за производство на плодове в ПИ №67218.40.85, с. Слатина. Предвижда се закупуване на хладилно оборудване, система за капково напояване на овощни дървета, гъвкав резервоар за вода с обем 500 мз, бокс палети – 500 бр., самоходен челен товарач и електрокар. 
В ПИ №67218.160.1205, с. Слатина, ще се изгради едноетажна сграда (хале) с метална конструкция и площ 600 кв. м за прием, временно съхранение, охлаждане, поддържане на температурен режим, манипулация и експедиция на плодове. Проектирано е монтиране на 3 бр. хладилни камери с общ капацитет до 300 тона плодове. Водоснабдяването и електрозахранването ще се осъществят чрез присъединяване към преминаващи в близост съществуващи водопреносна и електропреносна мрежа. Формираните битово-фекални отпадъчни води ще се заустват във водоплътна изгребна яма. Генерираните строителни отпадъци при реализацията на ИП, ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците. При експлоатация на ИП генерираните битови отпадъци ще се управляват съгласно действащата сметосъбираща система на Община Ловеч.
Съществуващата овощна градина – 200 дка сливи и 43 дка ябълки, нахождащи се в ПИ №67218.40.85, с. Слатина, ще се напоява чрез надземна капкова система с водовземане от съществуващ кладенец в имота с географски координати С 43˚16'06.17; И 24˚46'03.37. Водата ще се събира в гьвкав резервоар, от където ще се разпределя чрез помпа по надземни маркучи. Годишното водно количество за напояване ще бъде около 63072 куб. м. 
ИП е с цел кандидатстване за подпомагане по Интервенция II.Г.1 – Инвестиции в земеделските стопанства от Стратегическия план за развитие на земеделието и селските райони на Р. България за периода 2023 – 2027 г.
ПИ №67218.40.85, с. Слатина, общ. Ловеч, с площ 249504 кв. м, трайно предназначение „земеделски“, начин на трайно ползване „овощна градина“, съгласно Скица №15-3262269-13.12.2025 г. издадена от АГКК.
ПИ №67218.160.1205, с. Слатина, общ. Ловеч, с площ 5342 кв. м, трайно предназначение „урбанизирана“, начин на трайно ползване „за стопански двор“, съгласно КАИС – Портал за електронни услуги на АГКК.
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположените (на 7,5 км) защитени зони от мрежата НАТУРА 2000 са:
	- BG0000615 “Деветашко плато”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-330/31.03.2021 г. на МОСВ (ДВ бр.53/25.06.2021 г.).
4. При извършена проверка за допустимост по реда на чл. 12, ал. 5, във връзка с чл. 2, ал. 2 от Наредбата за ОС, е издадено становище на БДДР с изх. №ПУ-01-496-1/18.05.2026 г., вх. №АО-2471-3/18.05.2026 г. на РИОСВ – Плевен, реализирането на ИП е допустимо спрямо ПУРБ и ПУРН в Дунавски район за периода 2022 – 2027 г. и спрямо Закона за водите и наредбите към него. Не се очаква ИП да окаже негативно въздействие върху водите и водните екосистеми, при спазване на мерките, законовите изисквания и мотивираната оценка, посочени в т. 1, т. 2 и т. 4 от становището. Становище на БДДР с №ПУ-01-496-1/18.05.2026 г. е публично достъпно чрез интернет страницата на БДДР www.bd-dunav.bg, секция „Становища за допустимост“.
5. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположената защитена зона BG0000615 “Деветашко плато”, по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона BG0000615 “Деветашко плато”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитена зона BG0000615 “Деветашко плато”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Обръщаме ви внимание, че:
- При проектирането и монтирането на хладилните камери, както и при въвеждането им в експлоатация, да се вземат предвид и спазват изискванията на  Наредба №1 от 17.02.2017 г. за реда и начина за обучение и издаване на документи за правоспособност на лица, извършващи дейности с оборудване, съдържащо флуорсъдържащи парникови газове, както и за документирането и отчитането на емисиите на флуорсъдържащи парникови газове – чл. 29 Приложение №3, чл. 35 Приложение № 9 и чл. 40 (Издадена от министъра на околната среда и водите и министъра на вътрешните работи, обн., ДВ, бр. 20 от 7.03.2017 г., в сила от 7.03.2017 г.) в съответствие с прилагане на Регламент (ЕО) № 517/2014 г. за флуорсъдържащи парникови газове (да не се проектират и  монтират и използват хладилни инсталации, съдържащи флуорирани парникови газове с коефициент на глобално затопляне равен или по-голям от 3000). Да се спазят нормативните изисквания за монтаж, поддръжка, водене на документация (технически досиета) и отчетност;
- Следва да се уведоми РИОСВ – Плевен при пускането в експлоатация на хладилните съоръжения и да се подава ежегодно отчет в нормативно определения за това срок (до 31 март на всяка текуща година) в Информационна система за флуорсъдържащи парникови газове съгласно изискванията на чл. 35, чл. 39, чл. 39а и чл. 39б (и чл. 36) от Наредба №1 от 17.02.2017 г. за реда и начина за обучение и издаване на документи за правоспособност на лица, извършващи дейности с оборудване, съдържащо флуорсъдържащи парникови газове, както и за документирането и отчитането на емисиите на флуорсъдържащи парникови газове.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.
	



С уважение, 
  
гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

